‘झुन्नेचक्क’ नां दा ग्रां झुत्र जाति दे जट्टें दा ग्रां हा। इंदे बड़के नै इत्थें पैह‌्लो-पैह‌‌्ल चक्क बड्ढेआ हा। मतलब ए जे उसने इत्थें जमीना दा इक खासा टुकड़ा अपने तै चुनी लैता हा। ओदा परोआर तदूं दा इत्थें बसदा हा। इंदे चा गै कोई जना गजनसूह् आइयै गजने दा भगाल बनेआ हा। खौरै इस लेई जे झुन्नेचक्कै च जमीन दी थोड़ होई गेई ही। इस्सै करी इस अलाके च इनें ‘झुन्नें’ दे करीबन 20-21 ग्रां होई गेदे हे। किज रकबा दूएं जट्टें कश बी दुरी गेआ हा। जियां ‘हैल’ नां दा ग्रां। गलांदे न इस ग्रां आले थाह‌‌्‌‌‌‌‌रै पर डंगरें दी बैह‌्क होंदी ही। इसी जट्टें दी कुसै धी-ध्यानै अपने गित्तै मंगी लेआ हा। डंगरें दी बैह‌‌‌‌‌्का आला थाह‌‌‌‌‌‌‌‌‌्र हैला होंदा ऐ। ताइयैं ए थाह‌‌‌‌्‌‌‌र ‘हैल’ गै खुआंदा रेहा। किज रकबा गंढलगाल ब्राह्मणें कश टुरी गेआ हा जेह‌‌‌‌‌‌‌‌‌‌‌्‌के इनें झुन्ने दे परोह्‌‌‌‌‌त न।